钦定古今图书集成/理学汇编/经籍典/第125卷 > 书经大全 > 《夏书》
## 钦定古今图书集成/理学汇编/经籍典/第125卷 > 书经大全 > 《夏书》

《夏书》，夏禹有天下之号也。《书》凡四篇，《禹贡》作于虞时，
而系之《夏书》者，禹之王以是功也。

《禹贡》：“上之所取谓之赋，下之所供谓之贡。”是篇有贡
有赋，而独以“贡”名篇者，《孟子》曰：“夏后氏五十而贡”，贡
者较数岁之中以为常，则贡又夏后氏田赋之总名，
今文古文皆有。

林氏曰：“《书》有六体，错综于五十八篇中，可以意会，不可以篇名求。先儒增而为十，曰《贡征》《歌、范》，亦不足尽，不可从也。《禹贡》实典之体，可触类而长矣。贡乃赋税之总称，田赋、包篚皆在其中。”

《甘誓》。甘，地名，有扈氏国之南郊也，在扶风鄠县。誓与禹征苗之誓同义，言其讨叛伐罪之意，严其坐作进
退之节，所以一众志而起其怠也。誓师于甘，故以《甘
誓》名篇。书有六体，誓其一也。今文古文皆有。按有扈，
夏同姓之国。《史记》曰：“启立，有扈不服，遂灭之。”唐孔氏
因谓尧舜受禅，启独继父，以是不服，亦臆度之耳。
《五子之歌》，五子，太康之弟也。“歌”与“帝舜作歌之歌”同
义。今文无，古文有。

“引征”，引，国名。《孟子》曰：“征者上伐下也。”此以征名实，即
誓也。仲康丁有夏中衰之运，羿执国政，社稷安危，在
其掌握，而仲康能命引侯以掌六师，引侯能承仲康
以讨有罪，是虽未能行羿不道之诛，明羲和党恶之
罪，然当国命中绝之际，而能举师伐罪，犹为礼乐征
伐之自天子出也。夫子所以录其书者，以是欤？今文
无，古文有。或曰：苏氏以为羲和贰于羿，忠于夏者，故
羿假仲康之命，命引侯征之。今按：篇首言“仲康肇位
四海，引侯命掌六师”，又曰：“引侯承王命徂征”，详其文
意，盖史臣善仲康能命将遣师，引侯能承命致讨，未
见贬仲康不能制命，而罪引侯之专征也。若果为篡
羿之书，则《乱臣赋》子所为，孔子亦取之为后世法乎？

《朱子》曰：“羲和是个历官，旷职，诛之可也，何至誓师如此？” 大抵古书之不可考，多此类也。